ایتالیا ایله تماس‌لارینی باشا ووران اوکراینا پرزیدنتی ولودیمیر زلنسکی آلمانیانین پایتاختی برلینه گئدیب و آلمانیا جمهور باشقانی فرانک والتر اشتاین مایر ایله گؤروشوب.
آلمانیا جمهور باشقانلیغی ایقامتگاهی بلوو ساراییندا بیر آرایا گلن ایکی لیدر داها اول 2022-جی ایلین اوکتبریندا اوکراینانین پایتاختی کیئوده گؤروشموشدو.
آلمانیا جمهور باشقانلیغی‌نین سفرله باغلی بیاناتیندا "اوکراینا پرزیدنتی‌نین روسیانین اؤلکه‌سینه قارشی هوجومونون باشلاماسیندان (24 فوریه 2022-جی ایل) سونرا برلینه ایلک سفرینده گؤروشده اوکراینا‌داکی وضعیت موذاکیره اولونوب.
پرزیدنت زلنسکییه و اوکراینا خالقینا گونورتا‌دان سونرا Aachen 2023 اولوسلار آراسی بؤیوک کارل موکافاتی تقدیم اولونا‌جاق.
آلمانیا روسیانین ایشغالچی محاربه‌سی قارشی‌سیندا حربی، اقتصادی و مالیه یاردیمی گؤسترن اوکراینانین ان بؤیوک دستکچی‌لریندن بیری‌دیر. آلمانیا دا قاچقین‌لارا کؤمک ائتمک و یئنی‌دن قورما ایشلرینه بؤیوک تحفه وئریر" دئیه قئید اولونوب.
